שמן שומשום בהיר בבקבוקון זכוכית
ביקבוק שמן שומשום בשוק בדרום קוריאה
מיצוי שמן שומשום על ידי מכבש עץ, מיאנמר
**שמן שומשום** הוא שמן צמחי המשמש למאכל ומופק מגרעיני שומשום. זהו אחד מהשמנים הצמחיים העתיקים ביותר שידוע עליהם בשימוש האדם. על לאחרונה, עקב השצורך בקציר ידני, ויבולים מאוד נמוכים היה קושי להפיק שמן שומשום בהיקף רחב. לאחרונה, פותחו זנים מתקדמים של שומשום המותאמים לקציר ממוכן בפקולטה לחקלאות, מזון וסביבה של האוניברסיטה העברית. שמן המופק מהגרעינים בצורתם המקורית, בין אם בכבישה קרה או שלא, משמש כשמן לבישול. לשמן המופק מגרעינים קלויים ארומה וטעם אגוזיים ייחודיים, אך הוא אינו מתאים לטיגון, שכן הוא משחרר טעמים חרוכים ומרים.

השומשום הוא הגידול החקלאי הראשון לצורכי שמן הידוע לאדם, וישנם ממצאים ארכאולוגיים המעידים על זרעי שומשום בשימוש האדם כבר לפני כ-5,000 שנים. השומשות תורבת בתת היבשת ההודית לפני 5500 שנים, ומשם הופץ הגידול לאפריקה ולמזרח התיכון.

ייצור
-----

זרעי השומשום מוגנים על ידי קליפה שמתבקעת רק כאשר הזרעים בשלים לחלוטין, תהליך הנקרא התפרקות. זמן ההתפרקות נוטה להשתנות, ולכן חקלאים המגדלים שומשום חותכים את צמח השומשום באופן ידני ומקבצים אותם יחד עד שישלימו את תהליך ההבשלה וכל הקליפות התנתקו מהזרע. בשנת 1943 התגלה על ידי לנגהאם זן שומשום שנפתח גם ללא תהליך התפרקות, גילוי שנחשב לפריצת דרך ביכולת לייצר שמן בתפוקה גבוהה. 

טנזניה מהווה כיום היצרנית הגדולה ביותר של שמן שומשום ושולטת גם בצריכה העולמית של מוצר זה. אפריקה ואסיה מהוות את השווקים המתפתחים ביותר בענף שמן השומשום. 

בחומר היבש שנשאר לאחר הוצאת השמן משתמשים בעיקר להזנת עופות אך גם לתעשיית המזון לבני האדם.

ערכים תזונתיים
--------------

בדומה לאגוזים וגרעינים, זרעי שומשום מכילים אחוזי שמן גבוהים, בחלק מהזנים יותר מ-50%. לשם השוואה, זרעי סויה מכילים כ-20% בלבד.
בשמן מצויים חומרים נוגדי חמצון בריכוז גבוה, המקנים לו, מלבד סגולות בריאותיות, גם חיי מדף ארוכים.
השמן עשיר באומגה 6, חומצת שומן אשר בכמויות גדולות יכולה להוביל לדלקתיות (דלקת) מרובה ומחלות לב, אך אינו מכיל אומגה 3, חומצת שומן חיונית לגוף ולבריאות הלב.

סוגים
-----

ישנן וריאציות רבות בצבעם של השמנים המופקים מן השומשום: שמן שומשום בכבישה קרה בגוון צהוב חיוור, בעוד ששמן שומשום הודי (המכונה ג'ינג'לי) הוא זהוב. שמני שומשום ממזרח אסיה מיוצרים בדרך כלל משומשום קלוי, והם חומים כהים, עם טעם שונה.

שמן שומשום נסחר בכל אחת מהצורות לעיל. שמן שומשום לא קלוי (לא בהכרח בכבישה קרה) משמש בדרך כלל לבישול בדרום הודו, במזרח התיכון, בשווקי חלאל ובמדינות מזרח אסיה.

היסטוריה
--------

היסטורית, שומשום תורבת לפני יותר מ-5,000 שנה כגידול שעמיד בפני בצורת, וגדל בהצלחה באזורים מאתגרים חקלאית.   השומשום תורבת בתקופת הציוויליזציה של עמק האינדוס והיה גידול השמן העיקרי. משם כנראה יוצא לאזור מסופוטמיה באזור 2500 לפני הספירה.

הערות שוליים
------------

1. ↑  ורד, רונית (2024-04-11). "אחרי עשרות שנים, חקלאי ישראל חוזרים אל השומשום". *הארץ*. נבדק ב-2024-04-15.
2. ↑  E.S. Oplinger; D.H. Putnam; A.R. Kaminski; C.V. Hanson; E.A. Oelke; E.E. Schulte; J.D. Doll (במאי 1990). "Sesame". Center for New Crops & Plant Products, Purdue University, Department of Horticulture and Landscape Architecture. `{{cite web}}`:  (עזרה)
3. ↑  "Global Sesame Oil Market Overview - 2018 - IndexBox". *www.indexbox.io*. נבדק ב-2018-09-11.
4. ↑  Katzer G (17 בדצמבר 1999). "Spice Pages: Sesame Seeds (*Sesamum indicum*)". `{{cite web}}`:  (עזרה)
5. ↑  Raghav Ram; David Catlin; Juan Romero & Craig Cowley (1990). "Sesame: New Approaches for Crop Improvement". Purdue University.
6. ↑  D. Ray Langham. "Phenology of Sesame" (PDF). American Sesame Growers Association.
7. ↑  Small, Ernest (2004). "History and Lore of Sesame in Southwest Asia". *Economic Botany*. New York Botanical Garden Press. **58** (3): 329–353. doi:10.1663/0013-0001(2004)058[0329:AR]2.0.CO;2. JSTOR 4256831.

קישורים חיצוניים
----------------

ויקישיתוף מדיה וקבצים בנושא **שמן שומשום** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4675485-4

 |